Sophie Elise

Sofie Steen Isachsen (født 18. desember 1994), kjent som Sophie Elise, er en norsk forretningsdrivende influenser og tidligere blogger. Hun har gitt ut tre selvbiografiske bøker samt fem sanger. Isachsen driver varemerkene Glöd og The Shade.

Isachsens liv ble fulgt i dokusåpen Bloggerne (2014–2016; 2021) på TV 2 Livsstil og TV 2 Sumo. Hun fikk senere egne serier på kanalen; Sophie Elises verden (2018–2020) og Sophie Elise tester Norge (2019). Isachsen vikarierte for Marte Bratberg som programleder i God kveld Norge (2021–2022) sammen med Niklas Baarli. Hun deltok på den sjette sesongen av Farmen kjendis i 2021 hvor hun endte på 6.-plass i finaleuken.

Hun ga ut singelen «Lionheart» i 2014. Den lå én uke som nummer 12 på VG-lista og nådde platinastatus. Isachsen ble tildelt prisene «Årets blogger» og «Folkets favoritt» i Vixen Blog Awards 2015. Samme år ble hun kåret som «Mektigste kvinne i norske medier» av nettstedet Medier24. Hun ble tildelt prisen «Årets business» i Vixen Influencer Awards 2019.

Liv og virke

Karriere 
Isachsen livnærte seg i mange år av sin blogg, som dreier seg om henne som person, hennes hverdag, sminketips, klær og tilbehør. I tillegg tok hun opp samfunns- og miljømessige spørsmål. Isachsen har blogget om hvordan hun har endret på bryster, bakende, underliv, nese, lepper, hudfarge, hårfarge, hårlinje og mer. I januar 2020 kunngjorde Isachsen at hun skulle slutte å blogge.

Karakteren til bloggeren Sophie Elise Isachsen i tegneseriestripa Nobelkomiteen ble tilbudt jobb (i Den Norske Nobelkomite).

Hun driver virksomheten gjennom selskapet Sophie Elise AS som ble stiftet 6. januar 2016. Isachsen er styreleder og daglig leder. Selskapet har hatt en omsetning i perioden 2016–2018 på 3,6, 4,8 og 4,2 millioner kroner. I samme periode er utbyttet på 2,1, 1,2 og 3,5 millioner.

De siste årene har Isachsen drevet forretning med sitt kosmetikkmerke «Glöd», solbrillemerket The Shade, egen bokklubb «Litt Sophie» i samarbeid med Strawberry Publishing, og de to strikkekolleksjonene «Skappel X Sophie Elise» i samarbeid med Skappelstrikk. I tillegg har hun forfattet og gitt ut tre selvbiografiske bøker på Cappelen og Pilar Forlag.

Podcast 
Isachsen har også drevet flere podcaster med sin tidligere venninne Fetisha Williams. Først Status i 2019, og deretter de to podcastene Sophie Elise & Fetisha (NRK, 2022-2023 og Acast, 2023). I tillegg har Isachsen gjestet uttallige podcaster som Big Five, Sommer i P2, The Kåss Furuseths, 730, Snakk om sex med Kaveh Rashidi, Ida med hjertet i hånden, G-punktet, Kontoret, Må på behandling og Topp 3 med Mads & Rasmus.

Kontroverser 
Firmaet Sophie Elise AS ble tildelt prisen Gullbarbie av Press – Redd Barna Ungdom i februar 2021 for sitt «unødvendige fokuset på seksualisering og kropp i reklameinnhold». Lederen i organisasjonen, Lea Mariero, mente at dette hadde vært skadelig for barn og unges psykiske helse.

Isachsen publiserte i februar 2023 et Instagram-bilde hvor hun poserte sammen med Nora Haukland; sistnevnte holdt en liten pose med hvitt pulver. Kringkastingsrådet mottok i den forbindelse over  klager på NRKs podkast-samarbeid med Sophie Elise, og ble et tema på Debatten i episoden «Vil fjerne Sophie Elise fra NRK». Samarbeidet ble avsluttet i mars 2023. 

Isaksen uttalte seg for første gang 26. juni 2023 om det nevnte Instagram-bildet i «Sommer i P2» på NRK.

Politiske syn 
Etter å ha vært på rehabilitering for medikamentavhengighet skrev hun på Instagram den 2. oktober 2022 at hun ønsker en rusreform i Norge.

Priser og utmerkelser

Filmografi 
Utdrag over deltakelser i ulike TV-programmer:

Diskografi

Singler 
 2014 «Lionheart»
 2015 «Love Like That»
 2017 «All Your Friends»
 2018 «In My Head»
 2018 «Next Summer»

Bibliografi 
 Isachsen, Sophie Elise (2016) Forbilde, Cappelen Damm 
 Isachsen, Sophie Elise (2018) Elsk meg, Cappelen Damm 
 Isachsen, Sophie Elise (2020) Ting jeg har lært, Strawberry Publishing

Referanser

Eksterne lenker 
 
 
 
 

 
Norske bloggere
Personer fra Harstad kommune
Farmen-deltakere
Foredragsholdere
Norske foreningspersoner
Norske forfattere
Programledere for TV 2
Ruspolitiske aktivister